Odense Adresse-Contoirs Efterretninger, 1835-03-23
Almindelig Politik. Paa Grund af de yderst indviklede politiske Forhold, lægger Man nuomstunder Vægt paa mangen Omstændighed, som til andre Tider vilde blive aldeles ubemærket. Saaledes har Man villet lægge megen politisk Betydenhed i et uformodet Besøg, hvormed den russiske Keiser tilligemed Storfyrst Tronfølgeren overraskede den østerrigske Gesandt, i St. Petersborg, Grev Figuelmont, da denne paa nu afdøde Keiser Frantz's Fødselsdag, den 12 Febr., gav et stort Diner, som det hele diplomatiske Korps og alle de russiske Ministre bivaanede. Midt under Taffelet indtraadte Keiseren med Tronfølgeren. Hs. Majestæt udbragte derpaa en Togst for sin Vens, Keiser Frantz's Sundhed, og overøste Grev Figuelmont med Artighed. Alle Tilstedeværende overraskedes ved Keiserens Jndtrædelse, og Enhver søgte efter sin egen Stilling at forklare sig en saa usædvanlig Udmærkelse imod den østerrigske Gesandt. Jmedens nu Nogle troe, at Monarken herved blot har villet aabenbart vise den store Høiagtelse, han føler for Keiser Frantz, vil en Deel af Publikum heri see en ny Bekræftelse paa det inderlige Forhold, hvori det russiske Hof staaer og ønsker at staae til Hoffet i Wien. Man kan derfor være overbeviist om, at Keiserens Død ikke vil gjøre mindre Jndtryk i St. Petersborg end i Berlin, og at Man ved hiint Hof ligesaa ivrigen som ved dette vil stræbe at vedligeholde det nøie Forbund, der har fundet Sted imellem disse Magter. - Den Overbeviisning, at Keiser Ferdinands Tronbestigelse ikke vil medfore nogen Forandring i Østerrigs Politik, bestyrkes meer og meer. Paa den anden Side formoder Man ogsaa, at Regjeringen i Schweitz vil gribe denne Anledning til at give Hs. Majestæt Beviser, paa Agtelse og paa venskabeligt Nabo=Sindelag, og derved søge at gjendrive de vildfarende Begreber, som herske omTendentserne og Tilstanden i dette Land. At disse Forestillinger virkeligen ere falske, og navnligen den Skildring, som den østerrigske Jagttager har givet af de ofte omtalte Steinholzli=Scener, har Eedsforbundets Præsident søgt at oplyse i et Foredrag i det Berner store Raads Møde den 2d., hvorhos han udtrykkede Regjeringens Glæde over, at Man havde overgivet dette Anliggende til Offentlighed i en Stat, som ellers ikke er meget tilbøielig til at hylde denne og derved foranlediget, at det blev sat i det rette Lys. Tillige oplyste Præsidenten, at siden den 28 Januar, da den sidste af de bekjendte Noter indløb, har Regjeringen ikke modtaget nogensomhelst officiel Meddelelse fra nogen af Magterne, som maaskee ansee sig beroligede ved Berns Svar paa Noterne. Jmidlertid var den bleven noget foruroliget ved den for omtalte Artikel i "Allgemeine Zeitung," angaaende en Overeenskomst imellem Frankerig og Østerrig imod Schweitz; men den havde siden bragt i Erfaring, at saavel det franske som det østerrigske Hof paa det bestemteste benægte dette, ligesom ogsaa, at den franske Regjerings Jnstruktioner til sin Gesandt lyde uforandrede som i de sidste tre Aar. J det Hele synes Man i Schweitz meer og meer at berolige sig angaaende Forholdene til Nabostaterne, ved den tiltagende Overbeviisning, at deres Rustninger indskrænke sig til Forsigtigheds-Forholdsregler imod tydske Flygtninger, uden Hensigter imod selve Schweiz.